REPUBLIKA HRVATSKA

VARAŽDINSKA ŽUPANIJA

GRAD VARAŽDIN

**VI. osnovna škola Varaždin**

Dimitrija Demetra 13

Varaždin, **1. rujna 2023.**

**Vrednovanje u nastavi Povijesti**

**Ime i prezime učitelja:**

**Vera Hlapčić, prof. geografije i povijesti**

**Bojana Perko, prof. geografije i povijesti**

**Filip Novosel, prof. engleskog jezika i povijesti**

**Predmet: Povijest**

Za nastavu Povijesti prema *Kurikulumu za nastavni predmet Povijest za osnovne škole i gimnazije u Republici Hrvatskoj* koriste se sljedeći pristupi i elementi vrednovanja.

**Pristupi vrednovanju:**

U procesu učenja i poučavanja Povijesti provode se tri pristupa vrednovanju: vrednovanje za učenje, vrednovanje kao učenje i vrednovanje naučenog.

Svrha **vrednovanja za učenje** jest poticanje i usmjeravanje učenja pravodobnim povratnim informacijama. Provodi se sustavnim i kontinuiranim praćenjem individualnih i skupnih aktivnosti učenika, ciljanim pitanjima i razgovorom s učenicima te pisanim kontrolnim i praktičnim vježbama poput korištenja slijepih karata, izrade jednostavnih povijesnih karata na zadanoj podlozi, lenti vremena, različitih grafičkih prikaza i mapa, popunjavanja slijepih karata i slično.

**Vrednovanje kao učenje** promatra se kao sastavni dio učenja, a provodi se postupcima koji obuhvaćaju samovrednovanje i samoprocjenu učenika, kao i učeničko vrednovanje i procjenu radova drugih učenika. Učenici mogu vrednovati učenje i rezultate ostalih učenika, posebno nakon prezentiranja različitih individualnih i skupnih radova.

Vrednovanje za učenje i vrednovanje kao učenje sastavni su dio nastavnog sata i ne rezultiraju ocjenom.

**Vrednovanje naučenog** provodi se najčešće nakon obrađene nastavne teme i rezultira ocjenom. Provodit će se pisano i usmeno vrednovanje te primjenjivati raznovrsne tehnike i metode vrednovanja naučenog.

**Elementi vrednovanja:**

|  |  |
| --- | --- |
| **Naziv** | **Opis** |
| Činjenično znanje | Obuhvaća poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i geografskih karata te korištenje odgovarajuće povijesne terminologije.  Usmeno vrednovanje naučenog provodi se na svakom satu (nekoliko učenika).  Pisano vrednovanje naučenog provodi se na kraju svake veće nastavne cjeline uz pomoć zadataka objektivnog tipa (najviše 4 puta tijekom nastavne godine) prema terminu provjere upisanom u Raspored pisanih provjera u e-Dnevniku. |
| Konceptualno znanje | Obuhvaća poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Riječ je o konceptima vremena i prostora, uzroka i posljedica, kontinuiteta i promjena, rada na povijesnim izvorima, povijesne perspektive te usporedbe i sučeljavanja.  Usmeno i pisano vrednovanje naučenog konceptualnog znanja provodi se tijekom vrednovanja činjeničnog znanja ili samostalno. |
| Proceduralno znanje | Obuhvaća poznavanje i primjenu odgovarajućih metoda, postupaka i procedura u radu s povijesnim izvorima te u istraživanju prošlosti.  Vrednuje se tijekom rada na izvorima, kao samostalno vrednovanje ili tijekom pisane provjere. |

**Kriteriji vrednovanja:**

|  |  |  |
| --- | --- | --- |
| **Razina** | **Ocjena** | **Činjenično znanje** |
| **Izvrsna** | 5 | Učenik:   * samostalno definira, opisuje i objašnjava događaje, procese i pojave * navodi temeljne kronološke odrednice predviđene godišnjim izvedbenim kurikulumom * u usmenom i pisanom izlaganju sistematičan je i točan * samostalno koristi odgovarajuću povijesnu terminologiju * usvojio sve ključne pojmove te ih može samostalno pojasniti |
| **Vrlo dobra** | 4 ili 5  (ovisno o broju potpitanja) | Učenik uz neznatnu pomoć učitelja:   * definira, opisuje i objašnjava događaje, procese * navodi temeljne kronološke odrednice predviđene godišnjim izvedbenim kurikulumom * koristi povijesnu terminologiju * u usmenom i pisanom izlaganju sistematičan je i točan, * usvojio sve ključne pojmove, ali ne može sve u potpunosti pojasniti |
| **Dobra** | 3 ili 4  (ovisno o broju potpitanja) | Učenik:   * reproducira najbitnije činjenice iz sadržaja * nesistematično izlaže o prošlim događajima, procesima i pojavama koristi jednostavniju povijesnu terminologiju * je u usmenom izlaganju nesamostalan, ima poteškoća u izlaganju * usvojio je više od polovine ključnih pojmova koje može samostalno pojasniti |
| **Zadovoljavajuća** | 2 ili 3  (ovisno o broju potpitanja) | Učenik:   * mehanički reproducira sadržaje uz pomoć i poticaj * ima poteškoća u uočavanju bitnog i zaključivanju * u usmenom izlaganju je nesamostalan * učenik djelomično koristi povijesnu terminologiju |
| **Nezadovoljavajuća** | 1 | Učenik:   * ne može ni mehanički reproducirati sadržaje ni uz pomoć i poticaj učitelja * ne uočava bitno, u usmenom izlaganju nesamostalan * ne poznaje povijesnu terminologiju |

|  |  |
| --- | --- |
| **Razina** | **Konceptualno znanje** |
| **Izvrsna** | Učenik:   * samostalno objašnjava tijek, slijed i trajanje događaja * izrađuje grafičke prikaze tijeka vremena (lente vremena, mentalne mape) * se samostalno koristi povijesnom kartom * samostalno upisuje i ucrtava tražene podatke u slijepu kartu te crta jednostavnije slijepe karte * objašnjava uzroke, povod i posljedice povijesnih događaja, pojava ili procesa * objašnjava kontinuitete i promjene u povijesti * analizira utjecaj pojedinaca i skupina na promjene u društvu * objašnjava značenje povijesnih izvora u proučavanju prošlosti te oblikuje odgovor koji uključuje podatke iz izvora * analizira i vrednuje povijesni izvor, postavlja pitanje o vremenu, mjestu i okolnostima njihova nastanka te o autoru, njihovim gledištima i namjerama. * objašnjava razloge nastanka različitih prikaza prošlosti na odabranim primjerima * usporedbom uočava sličnosti, zajednička obilježja ili međusobne različitosti i utjecaj povijesnih događaja, pojava i procesa |
| **Vrlo dobra** | Učenik uz neznatnu pomoć učitelja:   * objašnjava tijek, slijed i trajanje događaja * izrađuje grafičke prikaze tijeka vremena * se koristi kartom * upisuje i ucrtava većinu traženih podatke u slijepu kartu te crta jednostavnije slijepe karte * objašnjava uzroke, povod i posljedice povijesnih događaja, pojava ili procesa * uspoređuje kontinuitete i promjene u povijesti * objašnjava kako su pojedinci i skupine utjecali na promjene u društvu * objašnjava značenje povijesnih izvora u proučavanju prošlosti te oblikuje odgovor koji uključuje podatke iz izvora * navodi značenje povijesnih izvora u proučavanju prošlosti te oblikuje odgovor koji uključuje podatke iz izvora * objašnjava neke razloge nastanka različitih prikaza prošlosti na odabranim primjerima * objašnjava sličnosti, zajednička obilježja ili međusobne različitosti i utjecaj povijesnih događaja, pojava i procesa |
| **Dobra** | Učenik uz znatnu pomoć učitelja:   * opisuje tijek, slijed i trajanje događaja * izrađuje jednostavne prikaze tijeka vremena * se koristi kartom uz manja odstupanja * upisuje i ucrtava dio traženih podatke u slijepu kartu uz manja odstupanja te crta jednostavnije slijepe karte uz tematski predložak * objašnjava pojam uzroka, povoda i posljedice * navodi uzroke, povod i posljedice prošlih događaja * opisuje kontinuitete i promjene u povijesti * objašnjava kako su pojedinci i skupine utjecali na promjene * uočava važnost povijesnih izvora u proučavanju prošlosti te oblikuje jednostavan odgovor koji uključuje podatke iz izvora * navodi neke razloge nastanka različitih prikaza prošlosti * opisuje sličnosti, zajednička obilježja ili međusobne različitosti i utjecaj povijesnih događaja, pojava i procesa |
| **Zadovoljavajuća** | Učenik:   * svakodnevnim rječnikom i uz pomoć učitelja opisuje tijek, slijed i trajanje povijesnog događaja * izrađuje jednostavni grafički prikaz tijeka vremena uz predložak * upisuje i ucrtava osnovne podatke u slijepu kartu uz učiteljevu pomoć * crta jednostavnije slijepe karte prema zadanom predlošku * razlikuje pojam uzrok, povod i posljedica * uočava uzroke i posljedice prošlih događaja * uočava uz pomoć učitelja kontinuitet i promjene u razdoblju koje proučava * uočava uz pomoć učitelja kako su pojedinci i skupine utjecale na promjene * opisuje prošli događaj na temelju povijesnog izvora * uočava da postoje različiti prikazi prošlosti te opisuje njihova obilježja uz učiteljevu pomoć * navodi sličnosti i zajednička obilježja povijesnih događaja, pojava i procesa |
| **Nezadovoljavajuća** | Učenik:   * ne može ni svakodnevnim rječnikom niti uz pomoć učitelja opisati tijek, slijed i trajanje povijesnog događaja * ne uspijeva izraditi jednostavni grafički prikaz tijeka vremena uz predložak * ne upisuje i ne ucrtava osnovne podatke u slijepu kartu niti uz učiteljevu pomoć * ne može nacrtati jednostavniju slijepu kartu prema zadanom predlošku * ne razlikuje uzrok, povod i posljedice * ne uočava uzroke i posljedice prošlih događaja i pojava * ne uočava kontinuitet i promjene u povijesti niti u razdoblju koje proučava * ne uočava niti uz učiteljevu pomoć kako su pojedinci i skupine utjecale na promjene * ne može opisati prošli događaj na temelju povijesnog izvora * ne uočava da postoje različiti prikazi prošlosti te ne opisuje njihova obilježja niti uz učiteljevu pomoć * ne navodi sličnosti i zajednička obilježja povijesnih događaja, pojava i procesa |

|  |  |
| --- | --- |
| **Razina usvojenosti** | **Proceduralno znanje** |
| **Izvrsna** | Učenik poznaje i primjenjuje odgovarajuće metode, postupke i procedure rada s povijesnim izvorima te u istraživanju prošlosti. |
| **Vrlo dobra** | Učenik poznaje i primjenjuje odgovarajuće metode, postupke i procedure rada s povijesnim izvorima te u istraživanju prošlosti uz uputu učitelja. |
| **Dobra** | Učenik poznaje i primjenjuje neke metode, postupke i procedure rada s povijesnim izvorima te u istraživanju prošlosti uz pomoć učitelja. |
| **Zadovoljavajuća** | Učenik prepoznaje neke metode, postupke i procedure rada s povijesnim izvorima te osnovne metode, postupke i procedure rada i primjenjuje ali uz pomoć učitelja. |
| **Nezadovoljavajuća** | Učenik ne prepoznaje ni metode, postupke i procedure rada s povijesnim izvorima niti uz učiteljevu pomoć. |

**Dodatne aktivnosti učenika:**

|  |  |
| --- | --- |
| **Naziv** | **Način vrednovanja** |
| Poster | * učenik izrađuje poster ili PP prezentaciju u dogovoru sa učiteljem * ocjena se upisuje u element proceduralno znanje |
| Prezentacija |
|  |
| POSTER | **OPĆA PRAVILA ZA IZRADU POSTERA OBUHVAĆAJU:**   * veličina papira: format A0, A1, A2 * veličina slova : naslov 80 točaka (font 80 ), podnaslov 34 - 38 točaka, tekst 18 – 24 točke * font slova : Times New Roman, Bookman i Helvetica |
| PREZENTACIJA | **PRAVILA ZA IZRADU PREZENTACIJA**  **Početni slajd treba sadržavati:**   * + naslov prezentacije   + ime autora   + naziv institucije kojoj pripada autor   + mjesto i datum održavanja prezentacije   + kontakt podatke autora najčešće stavljamo na posljednji slajd   **Tekst na slajdovima:**   * tekst treba biti u natuknicama * na jedan slajd treba staviti najviše četiri do pet točaka   **Animacija teksta:**   * korištenje previše različitih načina animacija teksta zbunjuje i narušava dinamiku prezentacije   **Font slova:**   * u prezentaciji treba koristiti jednaku vrstu slova * koristite standardne fontove kao što su Arial, Times New Roman ili Verdana jer su najlakše čitljivi * veličina slova – od 24 pt do 32 pt * koristite istu veličinu slova u cijeloj prezentaciji * za naglašavanje mogu se koristiti Bold slova   **Boja pozadina i slova:**   * prilikom odabira boja treba voditi računa o kontrastu između boje pozadine i boje slova * korištenje više različitih boja na slajdu odvraća pozornost i umara publiku   **Dizajn slajda:**   * za pozadinu vaše prezentacije možete odabrati jedan od ponuđenih template-a iz baze PowerPoint-a – u tom slučaju mogućnost pogreške je najmanja * ukoliko preuzimate template s Interneta – vodite računa o čitljivosti teksta (i o razlici u kvaliteti prikaza na Vašem računalu i na projekciji)   **Slike:**   * slike su efektan način vizualizacije informacija i ljudi ih duže pamte * slika mora biti u skladu s onim o čemu se govori i podržavati osnovnu poruku * slike moraju biti pisano ili usmeno objašnjene |

|  |
| --- |
| **Potreban pribor:** udžbenik i radna bilježnica za Povijest, bilježnica, pribor za pisanje, drvene bojice, ravnalo/trokut, škare, ljepilo |

|  |
| --- |
| **Pravila ponašanja učenika u učionici:**   * čuvati učionicu i sav inventar u njoj; * prijaviti svako oštećenje na koje su naišli; * nositi školske papuče; * uljudno se ponašati te poštivati učitelje, učenike i ostale djelatnike Škole; |

|  |
| --- |
| **Ostalo (dodatne informacije o predmetu):**  Iz nastavnog predmeta organizirana je dodatna nastava te izvannastavna aktivnost:   * Povijesna grupa (voditeljica je Vera Hlapčić) * za 7. razrede Dodatna nastava iz Povijesti (voditeljica je Vera Hlapčić) * za 8. razrede Dodatna nastava iz Povijesti (voditeljica je Bojana Perko) |

|  |
| --- |
| **Konzultacije za učenike i suradnja s roditeljima:**   * učenici za vrijeme nastave (uživo ili putem Teamsa) * roditelji u vrijeme individualnih razgovora |